 Raysal wasaaraha Itoobiya intii aanan la kulmin, waxa aanu isaga na la sii kulanay wasiirka arrimaha dibadda oo hab maamuus ahaan na soo dhaweynaayey noo na diyaarinaayey in aanu la kulano raysal wasaaraha, markaa safarkaas shaqo wuxu nooggu dhammaaday siddii aanu rajeynay iyo si ka wanaagsan, waxaana dalkaas noogga muuqday uun in uu aad iyo aad u daneynaayo Somaliland oo ay jaar yihiin oo ay rabaana iskaashi intii hore ka weyn in ay mustaqbalka wada yeeshaan, waxa inaga dhaxeeya taariikh, waxa inaga dhaxeeya dad, waxa inaga dhaxeeya xuduud dheer oo aan is lee yahay waa ka ugu dheer ugu na amaanka badan. 